Ku fana ka tindzimi Ku nyikiwa ka switirho hi ndlela yo ringana eka tindzimi hinkwato. Timhaka to fana ni nhlayo ya vavulavuri ni swiyimo swa tindzimi swi nga hlohletela pholisi ku kombisa matirhisiwele ya ririmi ro karhi. Yindlu ya ka Deutshe a yi nga ri ya laha misaveni. Khapete ya kona munhu o bodhlomela kunene. Endzeni a ko tititi, onge ko va xigwitsirisini. Tiaircon a ti ri ku tirheni. Kambe ku nga si va khale a ndzi ri kaya. Onge a ko va khale vatswari va Lynette va ndzi tiva. A va nga hlamali nchumu hi mina.A va nga ndzi vutisi swivutiso swin'wana swo ndzi lavisisa swa ku fana na ku "Vatswari va wena i vamani U nghena kwihi kereke Wena na Lynette mi tiyimiserile yini Hikwalaho ka yini u dyondza lahaya u dyondzaka kona"E-e! A va ndzi khoma onge ndzi n'wana wa vona. Onge ndzi lo velekiwa kona kwalahaya. A va tsakile hi ku hetiseka ku ndzi vona kambe a va nga ndzi khomi tanihi muendzi. A hi bulusa mafenya, yi va yi sukile ya maphepha. Loko hi ya etafuleni ndzi twa mbilu ya mina yi ku gidhli! Hi kona xikambelo xa ntiyiso a xi ta sungula?